# Amiskwia

### De Viquipèdia

Aquest és un article sobre un espècie extingida o vivent. Per ésser completa, li manca una taula taxonòmica que n'indiqui la classificació en taxons. Si en teniu coneixements, afegiu si-us-plau aquesta taula taxonòmica. Podeu emprar la Plantilla:Taxobox.

Representació d'un Amiskwia.

L'Amiskwia és un animal petit i probablement gelatinós, de filiació desconeguda, conegut a partir de fòssils del Cambrià mitjà trobats a la formació de Burgess Shale a la Colúmbia Britànica.

L'estat de conservació dels cinc especímens coneguts deixa molt a desitjar. La llargària del fòssil és de fins a 2,5 centímetres. El cap conté dos tentacles curts, i el tòrax, no segmentat, té dues petites aletes i una cua aplanada. L'aparell digestiu va des del cap fins gairebé la cua.

L'Amiskwia va ser classificat per primera vegada pel paleontòleg Charles Walcott. A en Walcott li va semblar veure tres espines bucals en els fòssils, i per tant els va classificar com a chaetognatha. Tanmateix, com que l'Amiskia sembla que no té les típiques espines i dents d'altres fòssils similars de Burgess Shale, científics més recents van suggerir que més probablement devien pertànyer als nemertea. Conway Morris, que va dur a terme una revisió de la fauna de Burgess Shale als anys 70, va descriure aquest animal com a l'única espècie coneguda d'un fílum altrament desconegut, puix que té dos tentacles a prop de la boca, en lloc del típic tentacle únic dels autèntics nemertea.

No és un animal molt comú en la formació de Burgess. Això, juntament amb les aletes i la cua, suggereix que es tractava d'un animal nedador que va quedar atrapat per accident en les espesses corrents sedimentàries que van formar els dipòsits de Burgess. Només se n'ha descrit una espècie, Amiskwia sagittiformis.

## [edita] Enllaços externs

- Amiskwia (anglès)

Obtingut de "http://ca.wikipedia.org../../../a/m/i/Amiskwia.html"

Categories: Articles de biologia sense caixa taxonòmica | Fòssils de filiació desconeguda | Cambrià

##### Views

- Article
- Discussió
- Revisió actual

##### Cerca

##### En altres llengües

- English
- Français